  Виталий Пронин Сарапулысь Шор Прикамьелэн историезлы но культураезлы сӥзем музей «Интермузей-2016» конкурсэ пыриське. «Интермузей-2016» калыккуспо фестиваль 18-тӥзэ ортче, сое радъя Россиысь культурая министерство. Туэ вожвылъяськонэ пыриське странаысьтымы 260 музей.  Шаермылэсь данзэ уте Сарапулысь Шор Прикамьелэн историезлы но культураезлы сӥзем музей. Та конкурсэ со ӵектӥз «Валтӥсез - мылкыд»  проектсэ, кудӥз сӥземын шуге-леке шедем но сӧсыр адямиосын ужанлы. Конкурслэн нырысетӥ люкетэз йылпумъяськиз 24-тӥ мартэ, вожвылъяськонлэн кыкетӥ люкетаз шедиз 165 музей. Соос пӧлын  Сарапулысь музей но.  Та люкетаз но удалтӥз ке, со вормисьёсын ӵош 13-тӥ-16-тӥ мае Москваысь «Манежын» выставказэс возьматоз.Галина Савина Теги: конкурс музей  